fi en fi fi fi fi fi fi fi fi en fi en fi fi fi fi fi fi en fi fi fi fi en fi en de fi fi fi fi de fi fi fi fi fi hbs_lat fi fi fi fi fi nl fi fi fi nl nl fi fi fi nl nl nl nl nl nl fi en fi it fi fi fi fi fi fi fi fi fi fi fi fi fi fi it fi fi fi fi fi fi fi nl fi fi fi fi fi fi fi fi en te fi fi fi fi en fi fi fi fi fi fi fi fi fi fi fi fi fi fi fi fi fi fi fi fi fi fi eu fi fi fi fi fi fi fi fi fi fi fi fi fi fi fi fi fi fi nl fi fi fi fi fi eu fi fi fi fi fi fi fi fi fi fi fi fi fi nl fi fi fi fi fi es es en es fi fi
Pian kentät taas aukeavat – mutta kuka päättää milloin? - Golfpiste.com
20.–27.9. - Live Scoring - Seuraa suomalaisten menestystä
Presidents CupUSA-Team InternationalDP World TourOpen de FranceMikko Korhonen, Tapio Pulkkanen, Kalle Samooja, Sami VälimäkiChallenge TourSwiss ChallengeRoope Kakko, Oliver Lindell, Lauri RuuskaLadies European TourWomen's Irish OpenTiia Koivisto, Noora Komulainen, Elina Nummenpää, Linda Osala, Emily Penttilä, Emilia Tukiainen, Ursula Wikström
LET Access SeriesRose Ladies OpenKarina Kukkonen, Niina LiiasLPGA TourWalmart NW Arkansas ChampionshipMatilda Castren, Sanna NuutinenEpson TourMurphy USA El Dorado ShootoutKiira RiihijärviAsian TourYeangder TPCJanne Kaske
Korn Ferry TourKarsintakilpailu (1. vaihe)Toni HakulaPGA Tour ChampionsPure Insurance ChampionshipNordic LeagueGreat Northern ChallengeJuuso Kahlos, Rasmus Karlsson, Casper Simberg, Ilari SauloSuomen GolfsenioritTourien finaalit (Vanajanlinna)
Pian kentät taas aukeavat – mutta kuka päättää milloin?
Teksti Kentänhoitajat Keskiviikkona 4. huhtikuuta 2018
Kun päätös golfkentän aukaisemisesta tai sulkemisesta tehdään, terassiparlamentti aktivoituu. Mutta millä perusteilla päätös tehdään ja kuka siitä kantaa vastuun?
Lämpenevien säiden johdosta olemme viimevuosina saaneet nauttia poikkeuksellisen pitkistä golfkausista, tämä 2000-luvun uusi ilmiö näyttää vakiintuneen jo suorastaan nykyajan standardiksi. Monella kentällä tiiajat voivat olla täyteen varattuina vielä joulun välipäivinä ja kaamoksen synkkyys ei tunnu peliä haittaavan.
Vielä kultaisella 90-luvulla sekä vuosituhannen vaihteessa useimmat kentät aukesivat vappuna ja sulkeutuivat viimeistään lokakuun lopussa. Mikäli pelaajia päästettiin vielä tämän jälkeen kentälle niin kentälle startattiin pallorännillä, yleensä vain osakkaat ja pelioikeutetut ja peli kävi talvigriineille. Viheriöille ei ollut mitään asiaa!
Pidentyvä pelikausi tuo golfkentille sekä uusia toimintamalleja että kentänhoitoon uusia haasteita. Miten määritellään pelikauden pituus?
Talvehtiminen on tietenkin tärkeä ja avaamista merkittävästi ohjaava tekijä. Talvivauriot syntyvät pääasiallisesti kolmesta eri syystä, jääpoltteen, kasvitautien ja pakkasen aiheuttamina. Usein myös kevään tuulikuivumisesta aiheutuvat vauriot mielletään talvivaurioiksi, eikä siinä paljon väärässä ollakaan.
Jos kentän talvehtiminen on pääasiallinen mittari avaamisajankohtaa määriteltäessä, on hankalin tilanne edessä silloin, kun lumihome on syönyt laikkuja viheriölle. Suuri osa pinta-alasta on moitteetonta mutta puttilinjalle sattuu aina laikkuja, jotka vievät mielekkyyden pelaamisesta. Tällaiset laikut ovat usein vielä kasvuunlähdönkin jälkeen erilaisia kuin ympäröivä pinta, joten haitta saattaa olla pitkäaikainen.
Onneksi nykyaikaiset torjunta-aineet ovat merkittävästi vähentäneet lumihomeiden aiheuttamia tuhoja. Riskinä on ennen kaikkea syksyn ja alkutalven kelit, jotka määrittelevät torjunnan onnistumisen.
Kasvukauden määritelmä on melko yksinkertainen, kun vuorokauden keskilämpötila on pysyvästi eli 10 vuorokautta yli +5 astetta, katsotaan kasvukauden alkaneen. Golfalan harmiksi kasvutapahtuma alkaa yleensä sellaisista kasveista, joilla on eniten vararavintoa, syvin juuristo ja eniten yhteyttävää lehtipinta-alaa. Jalostetut viheriöheinät ovat tässä suhteessa takamatkalla, kylänurmikka eli arkikielessä Poa on hiukan vikkelämpi, mutta keskimäärin muuten heikompi talvehtija.
On hyvä muistaa, että Suomi on samalla leveysasteella kuin Grönlanti ja Alaska.
Keväisen kasvuunlähdön ennakointi tekee sopivan ajankohdan määritteleminen vaikeaksi. Mikäli odotetaan, että viheriö on todella lähtenyt kasvuun, saattavat nuo päivät tai viikot tuntua pitkiltä. Jos taas viheriöt avataan pelille sen olettamuksen varassa, että kasvu alkaa pian, voidaan merkittävä osa kasvustosta menettää kulutuksen vuoksi. Usein tällaisen päätöksen seuraukset jäävät huomaamatta ja kentän huono kunto kesällä menee huonon talvehtimisen syyksi.
Ensimmäiset pakkasjaksot yleensä väistyvät ja ensilumet sulavat. Vaikka tehokkaasti kuivatetut kentät ja pelaajien hyvät varusteet mahdollistavat pelaamisen myöhään syksyllä, sulkevat monet kentät jo tässä vaiheessa, koska kävijämäärät vähenevät merkittävästi eikä ole taloudellisesti mielekästä pitää kenttää auki ja henkilökuntaa varalla.
Kentän syksy alkaa valon määrän vähentyessä. Pitkä ja lämmin syksy on kasville suuri rasite, koska valon määrä ei riitä yhteyttämiseen ja lämpötilan ollessa plussalla, joutuu kasvi käyttämään talveksi tarkoitettua vararavintoa. Pelaaminen osaltaan rasittaa kasvustoja lisää ja altistaa kasvitaudeille.
Asiakkaiden vaatimustaso kentän kunnon suhteen tuntuu nousevan vuosi vuodelta.
On hyvä muistaa, että Suomi on samalla leveysasteella kuin Grönlanti ja Alaska. Kaikki ulkomaiset kollegamme eivät niin ikään ole kokeneet tämän vaikutusta kentänhoidolle. Pelimme kaima Golfvirta tuo meille lämpöä, joka ylipäätään mahdollistaa koko lajin harrastamisen, mutta ei muuta valon määrää.
Kentät ovat ruvenneet selkeästi profiloitumaan. Kilpailu pelaajista on kiristynyt ja joillakin kentillä saattaa taloudellisista syistä olla tarve venyttää pelikauttaan pitkälle syksyyn. Toisten kenttien sijainti ei mahdollista pitkää pelikautta ja ne pyrkivät korvaamaan alkukesän aikaisella huippukunnolla pelikauden pituudessa menetettyjä päiviä. Eroavaisuuksia hyödyntämällä monet kentät pyrkivät luomaan itselleen sopivan toimintamallin.
Avaamisajankohtaan vaikuttaa kentän strategia. Suurin vaikutus on kenttämestarin mielipiteellä.
Myös asiakkaiden vaatimustaso kentän kunnon suhteen tuntuu nousevan vuosi vuodelta. Viheriöiden pelattavuus ja pitäminen loistokunnossa kaikkina vuodenaikoina ja säästä riippumatta on usein kuitenkin vaikeaa, määrän sekä laadun tuottaminen samaan aikaan on haastavaa alasta riippumatta ja riskittömiä pitkät pelikaudet eivät ole.
Kasvukauden ulkopuolella pelaaminen kuluttaa kenttää, mutta palautumista kulutuksesta ei tapahdu ennen kuin kasvukausi taas alkaa seuraavana keväänä. Joskus saatetaan pelata jopa yli neljä kuukautta vuodessa kentällä, joka ei tuona aikana kasva lainkaan.
Kentän avaaminen ja sulkeminen
Kuinka kentällä tehdään päätös avaamisesta ja sulkemisesta? Suuri vaikutus on kenttämestarin mielipiteellä ja yleensä se on ratkaiseva. Avaamisajankohtaan vaikuttaa kuitenkin myös kentän strategia, jossa määritellään kenttä avaaminen joko mahdollisimman aikaisin, jopa kunto jatkossa riskeeraten, sopivan hetken odottaminen riskejä vähentäen tai mahdollisimman aikaiseen huippukuntoinen tähtääminen.
Kenttämestarin ja muun henkilökunnan tehtävänä on pyrkiä tarjoamaan parhaat mahdolliset olosuhteet pelaamiselle. Kentän sijainti ja rakenteet luovat tälle puitteet, pelikauden pituus määritellään näiden puitteiden sisällä.
Valtteri-myrskyn tuoma lumi peitti jäätyneet kentät – "Iso kylvöurakka taitaa olla edessä monella kentällä"
Kylmyys ja kosteus on uhka golfkentälle - "Toiseen suuntaan kun kumartaa, niin toiseen pyllistää"
Mullistaako suomalainen laite kentänhoidon? Yksi kone suoriutuu kahdeksasta eri työvaiheesta
Valderraman tyyliin – reikien paikan vaihtamisestakin voi tehdä zeniläistä taidetta
The Openissa puhallettiin liekinheittimellä tulta bunkkerin seinämään – mistä oikein on kysymys?
Kaikkien aikojen golfkesä 2021!
Griinien muovisuojauksesta tuli pohjoisen kenttien pelastus – kausi alkaa viikkoja etuajassa
Pikkukentän arvokas perintö: Suomen kentänhoidon tietotaito paranee vuosi vuodelta
Ruotsissa nousi haloo golfkenttien liiallisesta lannoittamisesta – Asiantuntijat tyrmäävät väitteet
Oma kommentti Peruuta vastaus
Guido Migliozzi vei voiton lauantain mustasta hetkestä toipuneen Rasmus Højgaardin nenän edestä
Aika ei ollut vieläkään kypsä – Wikströmille kirvelevä uusintatappio Irlannin avoimissa
Huikea Tom Kim otti Team Internationalin reppuselkäänsä – vierasjoukkue ei myy nahkaansa Presidents Cupissa halvalla
Upean loppuvenytyksen esittänyt Kiira Riihijärvi Arkansasin kisan johtoon
Hankalassa tuulessa sitkeästi taistellut Wikström kamppailee sunnuntaina Irlannin LET-kisan voitosta
Shokeeraava alku hyydytti Tapio Pulkkasen kirin Ranskan golfpyhätössä
PGA Tourin kausi käynnistyi dramaattisesti – Studiossa sekä unelmoidaan että ahdistutaan golfmatkoista
Golfpiste Podcast · #181 - PGA Tourin kausi alkoi dramaattisesti – Golfmatkat kutsuvat vaikka lentäminen ahdistaa
Golflehden julkaisuaikataulu Golflehti & Golfpiste mediakortti Mediahinnasto Tietoa verkon kävijöistä Golfpisteen yhteystiedot Lähetä palautetta
Digipalvelut (09) 156 6227 Avoinna ma–pe 8–16 Painettu lehti (09) 156 665 Avoinna ma–pe 8–17 (digi) digi@otavamedia.fi asiakaspalvelu@otavamedia.fi Tietosuojaseloste Käyttöehdot Evästeasetukset
Tilaa Golfpisteen maanantaisin ja perjantaisin lähetettävä uutiskirje, niin pysyt ajan tasalla golfalan ilmiöistä ja uutisista! Tilaa kirje syöttämällä sähköpostiosoitteesi alla olevaan kenttään.